KASETขายหุ้นเพิ่มทุนราคาหุ้นละ5.50 บาท
ประธานเจ้าหน้าที่บริหารบริษัท ไทยฮา เผย บริษัทขายหุ้นเพิ่มทุนจำนวน 27 ล้านหุ้น ราคาหุ้นละ 5.50 บาท
19 ม.ค. 2554

ประธานเจ้าหน้าที่บริหารบริษัท ไทยฮา เผย บริษัทขายหุ้นเพิ่มทุนจำนวน 27 ล้านหุ้น ราคาหุ้นละ 5.50 บาท
นายสมฤกษ์ ตั้งพิรุฬห์ธรรม ประธานเจ้าหน้าที่บริหารบริษัท ไทยฮา (KASET) เปิดเผย บริษัทได้กำหนดราคาขายหุ้นเพิ่มทุนจำนวน 27 ล้านหุ้นในราคาหุ้นละ 5.50 บาท กำหนดให้นักลงทุนเฉพาะเจาะจง(พีพี)จองซื้อหุ้นในวันที่  20 ม.ค.นี้ 
สำหรับราคาขายหุ้นละ 5.50 บาทนับว่าต่ำกว่าราคาปิดในตลาดหลักทรัพย์ที่ 5.95 บาทโดยกำหนดจากราคาที่ไม่ต่ำกว่า90% ของราคาปิดถัวเฉลี่ยถ่วงน้ำหนักของหุ้นของบริษัท ย้อนหลัง 15 วันทำการติดต่อกันก่อนวันที่กำหนดราคาเสนอขาย ตั้งแต่วันที่ 24 ธ.ค. 2553 – 17 ม.ค.2554 ซึ่งมีราคาปิดถัวเฉลี่ยถ่วงน้ำหนักของหุ้นเท่ากับ 6.08 บาท ซึ่งราคาเสนอขายดังกล่าวคำนวณโดยบริษัท เซจแคปปิตอล  ในฐานะที่ปรึกษาทางการเงิน